કારગિલ યુદ્ધમાં નવાઝ શરીફને ખ્યાલ આવી ગયો કે સેનાએ પોતાને ફસાવી દીધા છે, ત્યારે તેમણે ભારત સાથે પરદા પાછળની ડિપ્લોમસી દ્વારા સમાધાન માટેની તૈયારી કરી લીધી હતી. પરંતુ ભારતમાંથી યોગ્ય પ્રતિસાદ ના મળ્યો અને નવાઝ શરીફનું નીચાજોણું થયું. હકીકતમાં પાકિસ્તાની સેનાનું નીચાજોણું થવું જોઇ હતું, કેમ કે સમગ્ર યોજના સેનાની હતી અને એકવાર ફસાઇ ગયા પછી તેમાંથી પરત નીકળવા માટે ભારત સાથે સમાધાન કરવું જરૂરી હતું. ભારતે સમાધાન ના કર્યું અને પાકિસ્તાની સેનાને કારગિલમાંથી બૂરી રીતે ખદેડી દીધી હતી.